|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 24. aprīlī** | **Nr. GND/2025/** |
|  | **(protokols Nr. ; .p)** |

**Par zemes vienības ar kadastra apzīmējumu 5001 001 0102 daļas pieņemšanu bezatlīdzības lietošanā**

Pašvaldību likuma 4. panta pirmās daļas 2.punkts citstarp noteic, ka pašvaldības autonomā funkcija ir gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana). Gulbīšu parka apmeklētāju vajadzībām nepieciešams uzstādīt jaunu konteinertipa tualeti ar vides pieejamību invalīdiem, kas izmantojama visu sezonu (arī ziemas apstākļos). Optimālā tās izvietošanas vieta ir Gulbīšu parkam blakus esošā teritorija Gaitnieku ielā 1, Gulbene, Gulbenes novads.

Atbilstoši ierakstam Vidzemes rajona tiesas Gulbenes pilsētas zemesgrāmatas nodalījumā Nr. 1011 īpašuma tiesības uz zemes vienību ar kadastra apzīmējumu 5001 001 0102, kas ietilpstnekustamā īpašuma, kadastra numurs 5001 001 0102, sastāvā, pamatojoties uz Vidzemes rajona tiesas tiesneša 2023. gada 29. septembra lēmumu, nostiprinātas uz SIA “Gulbenes Energo Serviss”, reģistrācijas numurs 54603000121, vārda.

2025. gada 8. aprīlī saņemts SIA “Gulbenes Energo Serviss” iesniegums (Gulbenes novada pašvaldībā reģistrēts ar Nr. GND/5.13.1/25/889-S) ar piedāvājumu pašvaldībai pieņemt bezatlīdzības lietošanā (patapinājumā) zemes vienības ar kadastra apzīmējumu 5001 001 0102 daļu 100 m2 platībā.

Pašvaldību likuma 73. panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu. Lai nodotu pašvaldības īpašumā vai valdījumā esošo nekustamo īpašumu, ir nepieciešams pieņemt pašvaldības domes lēmumu par nekustamo īpašumu pieņemšanu bezatlīdzības lietošanā. Tiesību subjekts, kuram manta nodota bezatlīdzības lietošanā, nodrošina attiecīgās mantas uzturēšanu, kā arī sedz ar to saistītos izdevumus.

Saskaņā ar Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai. Šā likuma 3. panta 3. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta iegūstama īpašumā vai lietošanā par izdevīgāko cenu.

Ņemot vērā minēto un pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, 3. panta 3. punktu, 5.1 panta piekto daļu, un Gulbenes novada pašvaldības domes Attīstības un tautsaimniecības komitejas un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. PIEŅEMT bezatlīdzības lietošanā (patapinājumā) līdz 2055. gada 31. martam zemes vienības ar kadastra apzīmējumu 5001 001 0102, kas ietilpstnekustamā īpašuma, kadastra numurs 5001 001 0102, sastāvā, daļu 100 m2 platībā Pašvaldības likuma 4. panta pirmās daļas 2. punktā noteikto pašvaldības autonomo funkciju – gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana) – nodrošināšanai.
2. APSTIPRINĀT līguma projektu par zemes vienības daļas nodošanu bezatlīdzības lietošanā (pielikumā).
3. UZDOT Gulbenes novada Centrālās pārvaldes Īpašumu pārraudzības nodaļai organizēt patapinājuma līguma noslēgšanu ar SIA “Gulbenes Energo Serviss”.
4. UZDOT Gulbenes novada Centrālās pārvaldes Finanšu nodaļai ik gadu paredzēt Gulbenes novada pašvaldības budžetā finanšu līdzekļus bezatlīdzības lietošanā pieņemtās zemes vienības ar kadastra apzīmējumu 5001 001 0102, daļas 100 m2 platībā uzturēšanai.
5. NOTEIKT, ka šā lēmuma 1. punktā minēto zemes vienības daļu nodot atpakaļ pirms noteiktā lietošanas termiņa beigām, ja tā vairs netiek izmantota šā lēmuma 1. punktā minēto funkciju īstenošanai.
6. Lēmuma izrakstu nosūtīt: SIA “Gulbenes Energo Serviss” uz elektronisko adresi.

Gulbenes novada pašvaldības domes priekšsēdētājs A. Caunītis

Pielikums

Gulbenes novada pašvaldības domes lēmumam Nr. GND/2025/

Gulbenes novada pašvaldības reģistrā:

{{ PIRMEPARDATUMS }}

Nr. {{ DOKREGNUMURS }}

 **Līgums par zemes vienības daļas nodošanu bezatlīdzības lietošanā**

Gulbenē, Datumu skatīt laika zīmogā

**SIA “Gulbenes Energo Serviss”**, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401, kuras vārdā saskaņā ar statūtiem rīkojas tās valdes loceklis Rihards Korns (turpmāk – Īpašnieks), no vienas puses, un

**Gulbenes novada pašvaldība**, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV–4401, kuras vārdā saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 25.16. apakšpunktu rīkojas izpilddirektore Antra Sprudzāne (turpmāk – Lietotājs), no otras puses (turpmāk kopā saukti – Puses, katrs atsevišķi – Puse),

pamatojoties uz:

1. SIA “Gulbenes Energo Serviss” valdes rīkojumu Nr. \_\_\_;
2. Gulbenes novada pašvaldības domes 2025.gada 24.aprīļa lēmumu Nr.GND/2025/64 “Par telpu nodošanu bezatlīdzības lietošanā biedrībai “Tirzas pagasta attīstības biedrība””,

brīvi paužot Pušu gribu, bez maldības, viltus un spaidiem, noslēdz šo līgumu (turpmāk – Līgums) par zemes vienības daļas nodošanu bezatlīdzības lietošanā:

1. **Līguma priekšmets**

* 1. Īpašnieks nodod, un Lietotājs pieņem bezatlīdzības lietošanā Gulbenes novada Gulbenes pilsētā nekustamā īpašuma, kadastra numurs 5001 001 0102, sastāvā ietilpstošās zemes vienības ar kadastra apzīmējumu 5001 001 0102 daļu 100 m2 platībā (turpmāk – Zemesgabals), atbilstoši izkopējumam no digitālās kartes (pielikumā)*,* kas ir Līguma neatņemama sastāvdaļa.
	2. Puses vienojas, ka Lietotājam Zemesgabals tiek nodots bezatlīdzības lietošanā līdz 2055. gada 31.martam Pašvaldības likuma 4. panta pirmās daļas 2. punktā noteikto pašvaldības autonomo funkciju – gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana) – nodrošināšanai.
	3. Zemesgabals tiek nodots Lietotājam tādā stāvoklī, kādā tas ir Līguma noslēgšanas dienā. Zemesgabala stāvoklis un kvalitāte Pusēm ir zināma un par to nav nekādu pretenziju.
	4. Nomnieks apliecina, ka uz Līguma parakstīšanas brīdi Zemesgabala robežas Lietotājam ir ierādītas dabā un zināmas.
1. **Lietotāja tiesības un pienākumi**
	1. Lietotājam ir tiesības Zemesgabalā uzstādīt Gulbīšu parka apmeklētāju vajadzībām konteinertipa tualeti ar vides pieejamību invalīdiem, kas izmantojama visu sezonu (arī ziemas apstākļos), kā arī izbūvēt ūdensapgādes, kanalizācijas un elektroapgādes tīklus, kas nepieciešami minētās tualetes darbības nodrošināšanai, ievērojot Latvijas Republikā spēkā esošos normatīvos aktus, kas regulē būvniecības jomu.
	2. Lietotājamir pienākums:
		1. nodrošināt Zemesgabala lietošanu atbilstoši Līguma 1.2. punktā paredzētajam mērķim;
		2. kā krietnam un rūpīgam saimniekam rūpēties par Zemesgabalu, uzturēt to atbilstoši normatīvo aktu prasībām, kā arī nodrošināt, lai Zemesgabalam piegulošā publiskā lietošanā esošā teritorija ir sakopta atbilstoši pašvaldības saistošo noteikumu prasībām par pašvaldības teritoriju un būvju uzturēšanu;
		3. patstāvīgi iegūt visus nepieciešamos saskaņojumus, atļaujas un citus nepieciešamos dokumentus, lai varētu izmantot Zemesgabalu Līguma 1.2. punktā minētajam mērķim; visas grūtības un izdevumus, kas saistīti ar nepieciešamo saskaņošanu un atļauju iegūšanu, kā arī citu dokumentu iegūšanu, Nomnieks uzņemas patstāvīgi un uz sava rēķina;
		4. ievērot Zemesgabala lietošanas tiesību aprobežojumus, ko rada tam noteiktie apgrūtinājumi un servitūti arī tad, ja tie nav ierakstīti zemesgrāmatā;
		5. lietojot Zemesgabalu, ievērot normatīvos aktus, valsts iestāžu un pašvaldības noteikumus, lēmumus, ar savu darbību neaizskart citu zemes lietotāju vai īpašnieku likumīgās intereses;
		6. pasargāt Zemesgabalu no aizaugšanas un citiem procesiem, kas pasliktina Zemesgabala kultūrtehnisko stāvokli, ar savu darbību neizraisīt Zemesgabala applūšanu ar notekūdeņiem, zemes pārpurvošanos vai sablīvēšanos, nepieļaut piesārņošanu ar atkritumiem, ķīmiskajām vai radioaktīvajām vielām un novērst citus zemi postošus procesus;
		7. segt ar Zemesgabala lietošanu saistītos izdevumus.
	3. Lietotājs nav tiesīgs nodot Zemesgabalu lietošanā citām personām, ieķīlāt vai tās apgrūtināt ar saistību tiesībām.
	4. Lietotājam ir pienākums nodot Zemesgabalu Īpašniekam pirms Līguma darbības termiņa beigām, ja Zemesgabals netiek izmantots Līguma 1.2.punktā minētajam mērķim.
	5. Līguma darbības termiņam beidzoties, Lietotājam ir pienākums 5 (piecu) darba dienu laikā atbrīvot Zemesgabalu un nodot to Īpašniekam pēc iespēja labā stāvoklī.
2. **Īpašnieka tiesības un pienākumi**
	1. Īpašnieks apņemas Līguma darbības laikā netraucēt Lietotājam izmantot Zemesgabalu Līgumā 1.2.punktā minētajam mērķim.
	2. **Iznomātājs** ir tiesīgs:
		1. pieprasīt atbilstošu **Zemesgabala** izmantošanu saskaņā ar Līguma noteikumiem;
		2. pieprasīt **Nomniekam** nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;
		3. veikt vispārēju **Zemesgabala** apskati, tai skaitā, lai pārbaudītu Līguma nosacījumu izpildi un novērtētu **Zemesgabala** stāvokli;
		4. iejaukties **Nomnieka** **Zemesgabala** apsaimniekošanas un uzturēšanas darbībās gadījumos, kad šīs **Nomnieka** darbības ir pretrunā ar Līgumu un normatīvajos aktos paredzētajiem noteikumiem;
		5. izbeigt Līgumu saskaņā ar šā Līguma noteikumiem un spēkā esošajiem normatīvajiem aktiem.
3. **Pušu atbildība un strīdu risināšanas kārtība**
	1. Visas domstarpības Puses risina savstarpēju pārrunu ceļā. Ja Pusēm neizdodas vienoties par strīda vai domstarpību risinājumu pārrunu ceļā, tad jebkurš strīds, domstarpības vai prasības, kas izriet no Līguma, skar to vai tā pārkāpšanu, izbeigšanu, grozīšanu, iztulkošanu vai spēkā esamību vai neesamību, tiks izšķirtas tiesā normatīvajos aktos noteiktajā kārtībā.
	2. Katra no Pusēm atlīdzina otrai Pusei zaudējumus, kas radušies otrai Pusei saistībā ar Līgumā noteikto Puses pienākumu nepienācīgu izpildi vai neizpildi.
	3. Puses nav atbildīgas par Līguma nosacījumu neizpildi, ja neizpilde notikusi nepārvaramas varas apstākļu ietekmē.
4. **Līguma darbības termiņš, tā izbeigšanas un grozīšanas kārtība**
	1. Līgums stājas spēkā, kad to parakstījusi pēdējā no Pusēm, un ir spēkā līdz 2055. gada 30. martam.
	2. Visi Līguma grozījumi un papildinājumi noformējami rakstiski ar Pušu parakstiem, pievienojami Līgumam un ir tā neatņemamas sastāvdaļas.
	3. Līgumu var izbeigt Pusēm rakstveidā par to vienojoties, kā arī citos Līgumā un normatīvajos aktos noteiktajos gadījumos.
	4. Īpašnieks ir tiesīgs, 1 (vienu) mēnesi iepriekš nosūtot Lietotājam rakstveida paziņojumu, vienpusēji izbeigt Līguma darbību pirms termiņa notecējuma, ja:
		1. Lietotājs nepilda ar Līgumu uzņemtās saistības;
		2. Zemesgabals tiek izmantotas pretēji Līguma 1.2. punktā paredzētajam mērķim;
		3. Zemesgabals netiek uzturēts atbilstoši krietna un rūpīga saimnieka kritērijam;
		4. Zemesgabals ir nodots apakšnomā vai Lietotājs ir noslēdzis sadarbības vai cita veida līgumu, kā rezultātā trešā persona ieguva tiesības uz Zemesgabalu vai tā daļas pilnīgu vai daļēju lietošanu bez Īpašnieka rakstveida saskaņojuma.
	5. Lietotājs ir tiesīgs vienpusēji izbeigt Līgumu pirms termiņa notecējuma, 1 (vienu) mēnesi iepriekš nosūtot Īpašniekam rakstveida paziņojumu.
5. **Citi noteikumi**
	1. Līgums ir saistošs Pušu pilnvarotajiem pārstāvjiem, saistību un tiesību pārņēmējiem, un tajā noteiktās Pušu tiesības un pienākumus Puses nevar nodot trešajām personām bez otras Puses rakstiskas piekrišanas.
	2. Īpašnieka atbildīgais pārstāvis Līguma izpildē: SIA “Gulbenes Energo Serviss” valdes loceklis Rohards Korns, tālrunis 26198600, e-pasts: rihards.korns@geserviss.lv.
	3. Lietotāja atbildīgais pārstāvis Līguma izpildē: Gulbenes novada Gulbenes pilsētas pārvaldes vadītājs Gints Āboliņš, tālrunis 29434614, e-pasts: gints.abolins@gulbene.lv.
	4. Ziņojumiem, kas tiek sūtīti saistībā ar Līguma izpildi, jābūt noformētiem rakstveidā.
	5. Pusēm ne vēlāk kā 3 darba dienu laikā jāinformē otra Puse par izmaiņām rekvizītos.
	6. Līgums satur Pušu pilnīgu vienošanos. Puses ir iepazinušās ar Līguma saturu un piekrīt visiem tā noteikumiem.
	7. Ja kāds no Līguma noteikumiem zaudē juridisko spēku normatīvo aktu izmaiņu dēļ, tas neietekmē pārējo noteikumu un Līguma kopumā spēkā esamību. Šādā gadījumā Pusēm ir pienākums piemērot Līgumu atbilstoši spēkā esošajiem normatīvajiem aktiem.
	8. Līgums sastādīts latviešu valodā, elektroniski parakstīts ar drošu elektronisko parakstu un satur laika zīmogu.
6. **PUŠU REKVIZĪTI UN PARAKSTI:**

|  |  |
| --- | --- |
| **ĪPAŠNIEKS** | **LIETOTĀJS** |
| **SIA “Gulbenes Energo Serviss”** | **Gulbenes novada pašvaldība** |
| Reģistrācijas Nr. 54603000121 | Reģistrācijas Nr. 90009116327 |
| Juridiskā adrese: Blaumaņa iela 56A, | Juridiskā adrese: Ābeļu iela 2, |
| Gulbene, Gulbenes novads, LV-4401 | Gulbene, Gulbenes novads, LV-4401 |

valdes loceklis domes priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 R. Korns A. Caunītis

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

 1.pielikums

 Līgumam par zemes vienības daļas nodošanu

 bezatlīdzības lietošanā

**Izkopējums no digitālās kartes**



